|  |  |
| --- | --- |
| **ORDIN ADMINISTRATIE PUBLICA 5569/2011** | ***Vigoare*** |
| **Emitent: Ministerul Educatiei si Cercetarii Domenii: Invatamint** | **M.O. 782/2011** |
| Ordin pentru aprobarea Regulamentului privind organizarea si functionarea invatamantului preuniversitar de arta |

M.Of.Nr.782 din 3 noiembrie 2011

**ORDIN Nr.5569
pentru aprobarea Regulamentului privind organizarea**

**si functionarea invatamantului preuniversitar de arta**

   In conformitate cu Hotararea Guvernului nr. 536/2011 privind organizarea si functionarea Ministerului Educatiei, Cercetarii, Tineretului si Sportului,
   in temeiul art. 42 alin. (6) din Legea educatiei nationale nr. 1/2011,

   **ministrul educatiei, cercetarii, tineretului si sportului** emite prezentul ordin.

**Art. 1. -** Se aproba Regulamentul privind organizarea si functionarea invatamantului preuniversitar de arta, prevazut in anexa care face parte integranta din prezentul ordin.
**Art. 2. -** La data intrarii in vigoare a prezentului ordin se abroga orice dispozitie contrara.
**Art. 3. -** Directia generala educatie si invatare pe tot parcursul vietii, Directia generala management resurse umane si retea scolara, Directia generala invatamant in limbile minoritatilor, relatia cu Parlamentul si partenerii sociali, inspectoratele scolare judetene/Inspectoratul Scolar al Municipiului Bucuresti si unitatile de invatamant preuniversitar duc la indeplinire prevederile prezentului ordin.
**Art. 4. -** Prezentul ordin se publica in Monitorul Oficial al Romaniei, Partea I.

Ministrul educatiei, cercetarii, tineretului si sportului,
**Daniel Petru Funeriu**

   Bucuresti, 7 octombrie 2011.
   Nr. 5.569.

**ANEXA**

**REGULAMENT
privind organizarea si functionarea**

**invatamantului preuniversitar de arta**

Capitolul I
**Dispozitii generale**

**Art. 1. -** Prezentul regulament contine prevederi privind organizarea si functionarea invatamantului preuniversitar de arta, in conformitate cu Constitutia Romaniei, cu Legea educatiei nationale nr. 1/2011 si cu actele normative elaborate de Ministerul Educatiei, Cercetarii, Tineretului si Sportului si de alte ministere.
**Art. 2. -** Respectarea prezentului regulament este obligatorie pentru elevii acestui tip de invatamant si parintii acestora, precum si pentru personalul de conducere, indrumare si control, personalul didactic, didactic auxiliar si nedidactic.
**Art. 3. -** Unitatile in care se organizeaza invatamant preuniversitar de arta se stabilesc de catre autoritatile administratiei publice locale cu avizul conform al inspectoratelor scolare, potrivit legii.
**Art. 4. -** In invatamantul preuniversitar de arta:
   a) scolarizarea se realizeaza, de regula, incepand cu invatamantul gimnazial, in conformitate cu art. 42 alin. (3) din Legea nr. 1/2011. Prin exceptie, studiul instrumentelor, pentru specializarea muzica, incepe in ciclul primar, iar studiul coregrafiei incepe in clasa a IV-a;
   b) admiterea se face prin teste de aptitudini specifice in invatamantul obligatoriu si in conformitate cu art. 76 din Legea nr. 1/2011 pentru invatamantul liceal;
   c) planurile-cadru de invatamant sunt adaptate profilului artistic/specializarii;
   d) studiul disciplinelor de specialitate se realizeaza pe clase, pe grupe sau individual;
   e) programele scolare pentru disciplinele prevazute in planul-cadru care asigura educatia artistica specializata/specializarea respecta standardele educationale si profesionale stabilite pentru profilul artistic, respectiv pentru specializarile artistice corespunzatoare.
**Art. 5. -** Reteaua invatamantului preuniversitar de arta asigura, la nivel national, selectia aptitudinala, precum si pregatirea si performanta in domeniile artistice pentru care elevii au fost selectionati si cuprinde:
   a) unitati de invatamant cu program integrat de arta;
   b) unitati de invatamant cu program suplimentar de arta;
   c) clase cu program integrat de arta;
   d) clase cu program suplimentar de arta.
**Art. 6. -** Pentru identificarea, in vederea selectionarii, a unui numar cat mai mare de copii cu aptitudini artistice provenind din invatamantul prescolar si/sau primar, cadrele didactice de specialitate desfasoara, in scoala si/sau in teritoriu, activitati specifice.
**Art. 7. -** Structura anului scolar, formatiunile de studiu si standardele curriculare de performanta pentru invatamantul de arta integrat si pentru cel suplimentar sunt aceleasi.

Capitolul II
**Organizarea invatamantului preuniversitar de arta**

**Art. 8. -** Conditiile pentru organizarea unitatilor de invatamant preuniversitar de arta sunt urmatoarele:
   a) existenta unei baze materiale necesare realizarii unei instruiri de specialitate optime;
   b) incadrarea la disciplinele de specialitate cu personal didactic calificat, in conformitate cu prevederile legale.
**Art. 9. -** Invatamantul preuniversitar de arta se organizeaza ca invatamant cu frecventa.
**Art. 10.** - Unitatile de invatamant/Clasele cu program suplimentar de arta se organizeaza numai pentru elevii din ciclurile primar si gimnazial.
**Art. 11. -** Unitatile de invatamant cu program integrat si/sau suplimentar de arta se organizeaza cu una sau cu mai multe specializari.
**Art. 12. -** Clasele cu program integrat sau suplimentar de arta se pot organiza cu una, doua sau 3 specializari.
**Art. 13. -** Unitatile de invatamant cu program integrat de arta pot scolariza si in regim suplimentar elevi din ciclurile primar si/sau gimnazial, in limita cifrei de scolarizare aprobate.

Capitolul III
**Conducerea unitatilor de invatamant vocational de arta**

**Art. 14. -** Conducerea unitatilor de invatamant preuniversitar de arta este asigurata, in conformitate cu prevederile Legii nr. 1/2011, de consiliul de administratie, director/directori adjuncti care conlucreaza cu consiliul profesoral in exercitarea atributiilor ce le revin, cu consiliul reprezentativ al parintilor si cu autoritatile administratiei publice locale.
**Art. 15. -** Atributiile directorului din unitatile de invatamant preuniversitar de arta sunt cele stipulate la art. 97 alin. (2) din Legea nr. 1/2011 la care se adauga atributii specifice de management si impresariat artistic stabilite de consiliul de administratie.
**Art. 16. -** La nivelul fiecarei unitati de invatamant/clase cu program integrat de arta se constituie comisii tematice de specialitate, ale caror atributii si responsabilitati sunt stabilite prin regulamentul intern si ale caror activitati sunt monitorizate in dosare de evidenta ce cuprind, dupa caz:
   a) planuri de activitate anuale si semestriale;
   b) rapoarte de activitate anuale si semestriale ale comisiei si rapoarte individuale;
   c) procese-verbale ale sedintelor de lucru;
   d) alte materiale care le sustin activitatea.

Capitolul IV
**Admiterea si inscrierea elevilor**

**Art. 17. -** (1) In invatamantul preuniversitar de arta, inscrierea elevilor se poate efectua numai pe baza testarii aptitudinilor specifice, in conformitate cu art. 42 alin. (3) lit. b) din Legea nr. 1/2011, si nu este conditionata de domiciliul parintilor.
   (2) Admiterea elevilor in unitatile de invatamant cu program integrat sau suplimentar de arta se face, in functie de an de studiu si clasa, numai in urma unei selectii, prin:

   a) testarea aptitudinilor specifice, in invatamantul obligatoriu;
   b) examene de diferenta, in cazul transferului elevilor ce provin din alte unitati de invatamant si de la alte filiere si profiluri, conform metodologiilor elaborate de Ministerul Educatiei, Cercetarii, Tineretului si Sportului;
   c) probe de aptitudini, pentru admitere la liceu, conform metodologiei privind admiterea in invatamantul preuniversitar de arta.
**Art. 18. -** Testarea, examinarea si verificarea aptitudinilor, prin probe specifice, vizeaza:
   a) pentru specializari in muzica: auzul muzical, simtul ritmic, memoria muzicala;
   b) pentru specializari in arte vizuale: perceptia vizuala, creativitatea;
   c) pentru specializarea coregrafie: aptitudinile fizice, simtul ritmic, muzicalitatea;
   d) pentru specializarea arta actorului: aptitudinile de comunicare verbala si nonverbala.
**Art. 19. -** Probele se evalueaza de catre comisii de specialitate constituite din profesori calificati ai unitatii de invatamant respective, numite prin decizie a conducatorului unitatii de invatamant, cu avizul inspectoratului scolar.
**Art. 20. -** La probele de testare a aptitudinilor, la probele de aptitudini pentru admiterea in liceu, precum si la examenele de diferenta la disciplinele practice de specialitate nu se admit contestatii.

Capitolul V
**Pregatirea de specialitate**

**Art. 21. -** Pregatirea de specialitate se realizeaza prin disciplinele teoretice si practice care fac parte din curriculumul national si care asigura, in ansamblul lor, realizarea finalitatilor educationale si a standardelor de profesionalizare pentru fiecare specializare.
**Art. 22. -** Disciplina considerata definitorie pentru specializarea/profesionalizarea elevilor din invatamantul preuniversitar de arta se denumeste, in termenii prezentului regulament, disciplina principala de specialitate.
**Art. 23. -** Este denumita disciplina principala de specialitate:
   A. pentru specializarea muzica:
   a) sectia instrumentala: disciplina instrument principal;
   b) sectia vocala: disciplina arta vocala interpretativa/canto clasic; disciplina muzica de jazz - muzica usoara;
   c) sectia teoretica: disciplina teorie - solfegiu - dicteu;
   d) sectia folclorica: disciplina instrument principal; disciplina muzica vocala traditionala romaneasca/canto popular;

   B. pentru specializarea coregrafie: disciplina dans clasic/dans contemporan;
   C. pentru specializarea arta actorului: disciplina arta actorului;
   D. pentru specializarile arte plastice, decorative, arte ambientale, arhitectura, design, restaurare-conservare: disciplina atelier de specialitate.
**Art. 24. -** Pregatirea la disciplinele de specialitate se efectueaza individual, pe grupe si pe clase, dupa cum urmeaza:
   A. invatamant cu program integrat/suplimentar de muzica - disciplinele: instrument principal, canto clasic/popular, improvizatie muzicala, acompaniament, pian complementar, instrument secundar, corepetitie se predau individual; orele de teoria muzicii, armonie, contrapunct, forme muzicale se desfasoara pe grupe de 7-15 elevi, disciplina muzica de camera se normeaza cu 2-5 elevi pe ora, orele de cor si de ansamblu orchestral se efectueaza pe partide (grupe de instrumente), iar ansamblul coral si orchestral pe voci si ansamblu; disciplina istoria muzicii se preda pe clasa;
   B. invatamant cu program integrat/suplimentar de arte vizuale - disciplinele se predau pe grupe de 8-12 elevi; disciplina istoria artei se preda pe clasa;
   C. invatamant cu program integrat/suplimentar de coregrafie - disciplinele repertoriu individual si pian complementar se predau individual; disciplinele dans clasic, dans contemporan, dans romanesc, dans de caracter, repertoriu ansamblu, ritmica, duet se predau pe grupe de 7-12 elevi; disciplina istoria baletului se preda pe clasa;
   D. invatamant cu program integrat de arta actorului - disciplina initiere vocala se preda individual; disciplinele arta actorului, dictie, euritmie se predau pe grupe de 7-12 elevi; disciplinele istoria teatrului si a artei spectacolului universal si romanesc, management artistic, elemente de estetica si teoria spectacolului, artele spectacolului se predau pe clasa.

Capitolul VI
**Evaluarea elevilor la disciplinele de specialitate**

**Art. 25. -** Evaluarea elevilor din invatamantul preuniversitar de arta se realizeaza in conformitate cu prevederile Legii nr. 1/2011, cu metodologia Centrului National de Evaluare si Examinare, cu prevederile regulamentului de organizare si functionare a unitatilor de invatamant preuniversitar (ROFUIP) si cu prevederile prezentului regulament.
**Art. 26. -** (1) In cadrul invatamantului preuniversitar de arta, la disciplina principala de specialitate, se organizeaza verificari la sfarsitul fiecarui semestru si examene la sfarsitul fiecarui an scolar. Exceptie fac elevii din clasa I, cei din primul an de studiu la instrument si muzica vocala, precum si elevii din clasele terminale.
   (2) Nota obtinuta la verificare nu are valoare de teza.
   (3) Media anuala la obiectul principal de specialitate se calculeaza astfel: nota obtinuta la examenul de sfarsit de an adunata cu media semestrelor, la aceasta disciplina, totul impartit la 2.
   (4) La specializarile arte plastice, arte decorative, arhitectura, arte ambientale, design, restaurare-conservare se organizeaza la sfarsitul fiecarui semestru la obiectul principal de specialitate numai verificari.
**Art. 27. -** Comisiile pentru verificarile si examenele anuale la disciplinele principale de specialitate sunt formate din profesori calificati ai unitatii de invatamant respective, sunt numite prin decizie a conducatorului unitatii de invatamant, cu avizul inspectoratului scolar judetean/al municipiului Bucuresti, si au urmatoarea componenta:
   a) presedintele comisiei - directorul unitatii de invatamant, fara drept de notare;
   b) vicepresedintele comisiei - responsabilul de catedra, fara drept de notare;
   c) 3 membri cu drept de notare: 2 profesori de specialitate, din care unul este profesor al elevului, si al treilea de specialitate inrudita sau de alta disciplina artistica.
**Art. 28. -** Elevii din invatamantul preuniversitar de arta care obtin la sfarsitul anului scolar la disciplina principala de specialitate media sub 6,00 (sase) sunt considerati necorespunzatori si sunt indrumati sa isi continue studiile intr-un alt profil sau, la cerere, intr-o alta specializare, astfel:
   a) in cazul schimbarii specializarii, aceasta se poate realiza numai cu aprobarea consiliului de administratie, o singura data pe parcursul unui ciclu de invatamant si pe baza unei evaluari preliminare;
   b) in cazul schimbarii profilului, se aplica prevederile R.O.F.U.I.P. referitoare la transferul elevilor; la cerere, se pot elibera acte doveditoare privind performantele scolare la disciplinele de specialitate obtinute pe perioada scolarizarii in profilul artistic.
**Art. 29. -** Elevii din invatamantul preuniversitar de arta care nu promoveaza anul scolar la disciplina principala de specialitate sunt considerati necorespunzatori si sunt indrumati sa isi continue studiile intr-un alt profil.

Capitolul VII
**Activitatea artistica a elevilor in spatiul public**

**Art. 30. -** Prin activitate artistica in spatiul public se intelege, in contextul prezentului regulament, organizarea si realizarea de catre elevi sau cu elevi de concerte, festivaluri si spectacole, pentru toate genurile artistice, cu scop cultural, educativ si de divertisment, concursuri cu formatiile artistice proprii ale scolii sau in colaborare cu alti artisti, organizarea si realizarea, in studioul propriu, al scolii, sau in colaborare cu alti parteneri, de inregistrari audio si/sau video necesare manifestarilor proprii si/sau cu diferiti parteneri, manifestari expozitionale publice de grup sau personale.
**Art. 31. -** La nivelul fiecarei unitati de invatamant de arta/clase cu program de arta se constituie, in conformitate cu prevederile art. 16, o comisie de supraveghere si indrumare a activitatii artistice a elevilor in spatiul public, alcatuita din directorul unitatii de invatamant si responsabilii catedrelor de specialitate si denumita, in termenii prezentului regulament, consiliu artistic.
**Art. 32. -** Atributiile, responsabilitatile si activitatile consiliului artistic sunt stabilite prin regulamentul intern, in concordanta cu activitatile desfasurate in conformitate cu prevederile art. 30.
**Art. 33. -** Pe perioada scolarizarii, orice activitate artistica a elevilor in public care reprezinta unitatea scolara respectiva se realizeaza numai cu avizul consiliului artistic.
**Art. 34. -** Nerespectarea prevederilor art. 33 se considera abatere disciplinara si atrage sanctiuni, in conformitate cu prevederile regulamentului intern al unitatii de invatamant.
**Art. 35. -** Activitatea artistica in spatiul public este considerata activitate de perfectionare pentru cadrele didactice si este parte integranta a pregatirii de specialitate pentru elevi.
**Art. 36. -** Unitatile de invatamant preuniversitar cu program integrat si/sau suplimentar de arta pot realiza, in conditiile legii, venituri proprii prin organizarea sau participarea la manifestari cultural-artistice.
**Art. 37. -** Conducerile unitatilor de invatamant, administratiile publice locale si Ministerul Educatiei, Cercetarii, Tineretului si Sportului sprijina desfasurarea activitatilor artistice ale elevilor in spatiul public atat in tara, cat si in strainatate.
**Art. 38. -** Pentru incurajarea activitatii artistice de performanta, Ministerul Educatiei, Cercetarii, Tineretului si Sportului, Ministerul Culturii si Patrimoniului National, alte ministere si institutii interesate organizeaza tabere de creatie artistica, festivaluri si spectacole pentru toate genurile artistice, expozitii nationale si internationale, acorda burse si alte forme de sprijin material.

Capitolul VIII
**Dispozitii finale**

**Art. 39. -** La nivelul fiecarei unitati scolare se elaboreaza regulamentul intern al respectivei unitati, in concordanta cu legislatia in vigoare.
**Art. 40. -** Prezentul regulament completeaza prevederile ROFUIP.